
Z A P I S N I K
38. sjednice Vijeća Mjesnog odbora Resnički gaj,

održane 11. lipnja 2024.

u objektu mjesne samouprave, Čulinečka c. 230,

s početkom u 19,00 sati

NAZOČNI ČLANOVI VIJEĆA:

Nevenka Habric, Višnja Mikac i Davorin Dokolenić.
NENAZOČNI ČLANOVI VIJEĆA:

Tomislav Ćurdo i Ante Sladić.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Nevenka Habric, predsjednica Vijeća.

Zapisnik vodi: Marijan Župan.


Predsjednica konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 37. sjednice Vijeća, održane 14. svibnja 2024., bez izmjena.
Na prijedlog predsjednice Vijeće jednoglasno prihvaća uvrštenje dopunske točke u predloženi dnevni red, koja glasi: 

- Postavljanje prometne kamere na ulici I. Resnički gaj kod k.br. 13 i 16 – donošenje zaključka;


Na prijedlog predsjednice Vijeće jednoglasno utvrđuje
D N E V N I   R E D

1. Postavljanje prometne kamere na ulici I. Resnički gaj kod k.br. 13 i 16 – donošenje zaključka;
2. Aktualna komunalna problematika;
3. Pitanja, prijedlozi i obavijesti.

             Ad 1. Postavljanje prometne kamere na ulici I. Resnički gaj kod k.br. 13 i 16.

           Predsjednica usmeno obavještava nazočne o predmetu rasprave i odlučivanja.


U raspravi sudjeluju: Nevenka Habric, Višnja Mikac i Davorin Dokolenić .


Vijeće jednoglasno donosi

     ZAKLJUČAK

o zahtjevu za postavljanje kamera za mjerenje

 brzine u prometu u ulici I. Resnički gaj

1. Traži se postavljanje kamera za mjerenje brzine u prometu u ulici I. Resnički gaj kod k.br. 13 i 16.

2. Zahtjev se temelji na često prebrzoj i neodgovornoj vožnji motornih vozila što nerijetko dovodi do prometnih nezgoda s većom materijalnom štetom, što se želi izbjeći, a osobito opasnost po stanare i slučajne prolaznike.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje. 

O B R A Z L O Ž E NJ E

Postavljanje kamera za mjerenje brzine u prometu u ulici I. Resnički gaj kod k.br. 13 i 16 traži se zbog svakodnevne prebrze i neodgovorne vožnje automobilima na toj dionici ceste, što prečesto uzrokuje prometne nezgode s većom materijalnom štetom, a osobito je izražena opasnost s mogućim nesretnim posljedicama po obližnje stanare i slučajne prolaznike pješake.
Do sada je u više navrata na dionici ceste I. Resnički gaj između k.br. 2 i 20 i k.br. 13 i 21 dolazilo do udara i rušenja ograda stanarima navedenih kućnih brojeva. Kulminacija se dogodila 11.06.2024. godine, na sreću u ranim jutarnjim satima (oko 2,30 sati), kada je nepoznati automobil prešao u suprotni smjer na cesti i porušio ogradu kod k.br. 6, čime je prouzročena velika materijalna šteta na ogradi, a vjerojatno i na samom vozilu. Kako se ulica nalazi između dva oštra zavoja upravo se na spomenutom potezu razvijaju velike brzine unatoč ograničenju brzine na 40 km na sat. Smatra se da bi se postavljanjem kamera za mjerenje brzine u prometu u ulici I. Resnički gaj kod k.br. 13 i 16 uspjelo spriječiti neodgovorne i bahate vozače da divljaju po cesti, odnosno navesti ih na poštivanje postavljenih prometnih znakova koji su i postavljeni s nakanom postizanja sigurnosti u prometu, kako pješaka tako i stanara, ali naravno i samih vozača motornih vozila.
            Ad 2. Aktualna komunalna problematika
      Nije bilo javljanja po ovoj točki dnevnoga reda.

            Ad 3. Pitanja, prijedlozi i obavijesti.
     Nije bilo javljanja po ovoj točki dnevnoga reda.
	Izvješće o glasovanju na 38. sjednici VMO Resnički gaj, dana 11. lipnja 2024.

Dovršeno u 20,10 sati.
KLASA: 024-08/24-003/1224
URBROJ: 251-13-11-4/002-24-2
Zagreb, 11. lipnja 2024.

Zapisnik sastavio: 






       
Marijan Župan


 
                                                                                         Predsjednica







                   Vijeća Mjesnog odbora

                                                                                         Nevenka Habric
